
Az előadás kivonata: 


Szent István halála után „sok nagy csodák … történtek. Július hónapban két napot is látának az égbe.” 1639-ben Modor vidékén is „többen egészen kivehetően három Napot észleltek”. Vajon mi okozhatta e rendhagyó látványt? Valóban két vagy három Nap látszott volna az égen? Mi a „fattyúnap”, és miért jöhet létre a „Holdból kilövellő tüzes sugár”, melyeket sokszor baljós események előjelének tekintettek a régi kor emberei? Az előadás során e kérdésekre keressük a választ, és megismerkedünk a halójelenségek kialakulásával, főbb típusaival s megfigyelésük lehetőségeivel.
